## Educació convoca ajudes per un import de 118.700 euros per a la promoció del valencià en els llibres de les festes de Fogueres i Moros i Cristians

*** La convocatòria es dividix en dos modalitats, la de Fogueres, que disposa d’un pressupost de 74.000 euros, i la de Moros i Cristians, de 44.700
* Este dijous s’obri el termini de presentació de sol·licituds**

La Conselleria d’Educació, Universitats i Ocupació ha convocat ajudes per un import de 118.700 euros per a promocionar l’ús del valencià en els llibres editats per les comissions de festes de les Fogueres i de Moros i Cristians.

La convocatòria es dividix en dos modalitats. La primera és la de llibres de Fogueres, per a la qual enguany s’han convocat un total de 55 premis, que arriben als 74.000 euros. Este import es distribuirà de manera individualitzada per orde de classificació, des dels 5.000 euros del primer premi fins als 300 que rebran les comissions que queden entre els llocs 46 i 55.

D’altra banda, en la modalitat de llibres de Moros i Cristians s’han convocat 25 premis per un import de 44.700 euros. Este import es distribuirà per orde de classificació des dels 5.000 euros, que rebrà qui es classifique en primer lloc, fins als 500 que obtindran les comissions que ocupen entre el lloc 21 i 25.

A més, les entitats subvencionades seran també guardonades amb un estendard acreditatiu per part de la Conselleria d’Educació i les que usen el llenguatge inclusiu en els llibres de festes presentats obtindran també un distintiu de reconeixement.

Les sol·licituds s’han de presentar de manera telemàtica i s’han d’acompanyar de tres exemplars del llibre. El model de sol·licitud i els annexos estan disponibles en els enllaços següents: [Premis](http://www.ceice.gva.es/web/dgplgm/premis) o [GVA](https://sede.gva.es/).

En el cas dels llibres de les Fogueres, el termini de presentació de sol·licituds serà del 9 al 20 de maig, mentres que, el termini de presentació dels llibres editats serà del 9 al 24 de maig.

Pel que respecta als llibres de Moros i Cristians, el termini de presentació de les sol·licituds i els llibres editats s’inicia el 9 de maig i finalitza el 2 d’octubre.

Fecha: 09/05/2024